《送帖佥宪赴山北》
明代·张以宁

大宁城郭枕江雄，前代豪华在眼中。山外貔貅闲夜月，海东鹰隼待秋风。

天围松岭云垂幕，霜下金源水若空。益访民风上天子，忽忘家世是元功。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。